Sletta kirke

Sletta kirke er en betegnelse som brukes på alle de tre kirkene som har stått på dette kirkestedet nord på øya Frøya i Trøndelag. Kirkestedet flyttet hit fra Sula i 1755.

Historie

1755–1880 
Den første kirka på Sletta ble bygd i 1755 og vigslet den 4. september 1755 av biskop Frederik Nannestad.

1880–1984 
Bygningen ble i 1880 utbygd (etter tegninger av Henrik Nissen) til en av landets største trekirker med nesten 1000 sitteplasser. Den ble vigslet 30. september 1880 av biskop Andreas Grimelund. Sletta kirke brant ned til grunnen 8. juni 1984.

1990– 
Etter brannen ble det stor debatt om byggingen av ny kirke, ikke om den skulle bygges, men hvor. Fem forslag i tillegg til det eksisterende kirkestedet ble lansert: Stølan, Hellesvik, Sistranda v/herredshuset, Sistranda v/internatet og Nordhammervik.

Det endte med at kirka ble bygd der den gamle stod. Den ble tegnet av Odd Østbyes tegninger, og byggearbeidet tok til våren 1988 og tok halvannet år. Kirka ble vigslet 21. oktober 1990 av biskop Kristen Kyrre Bremer.

Nye Sletta kirke er en moderne arbeidskirke med stort, lyst kirkerom med vakkert sidealter og sakristi. Kirkerommet er adskilt fra menighetssalen med skyvedører, slik at kirkerommet kan utvides til å romme 450 sitteplasser. Kirka har garderobe, toaletter, kjøkken og peisestue. I kjelleren er det flere rom, som blant annet er blitt brukt av søndagsskolen.

Orgelet er bygget av Gunnar Fabricius Husted Orgelbyggeri i Fredensborg i Danmark. Det har 20 stemmer. Klaviaturene: Manualomfang C – g´´´, 2x56 tangenter og pedaler C-f´ bestående av 30 tangenter. Orgelhuset er utført i massivt filippinsk mahognitre.

Litteratur

Eksterne lenker 
 
 
 Orkdalsmenighetene
 Historier.no

Kirker på Frøya
Kirker i Orkdal prosti
Norske kirker fra 1990
Kirker fra 1755
Byggverk tegnet av Henrik Nissen
Odd Østbye
Kirkebranner i Norge
Norske kirker fra 1750-årene